BOGYISZLÓ-TOLNA- FÁCÁNKERT- települések által
KEOP – 2009 - 2.2.3/A azonosító számú „Ivóvízbázisvédelem – Üzemelő, sérülékeny vízbázisok diagnosztikai vizsgálata” tárgyú pályázat (továbbiakban: KEOP program) megvalósítására létrehozott

Önkormányzati Társulás

Társulási Megállapodásának 

módosítása

Az alábbi felsorolt települési önkormányzatok képviselő-testületei, a Magyar Köztársaság Alkotmánya 44/A.§ (1) bekezdés h) pontjában, a helyi önkormányzatokról szóló 1990. évi LXV. törvény (Ötv.) 41. § (1) bekezdésében, foglaltak, valamint a helyi önkormányzatok társulásairól és együttműködéséről szóló 1997. évi CXXXV. törvény (Ttv.) 16-18. §-ai alapján, a térség/régió egészséges ivóvízellátásnak biztosítása/közműves szennyvízelvezetési és –tisztítási/hulladékgazdálkodási feladatainak korszerű, hatékonyabb és célszerűbb megoldása érdekében, a 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII. 28.) MeHVM-PM együttes rendelet (MeHVM rendelet) 11.§(2) bekezdés e) pontjában előírtakra figyelemmel:
1.) Bogyiszló Község Önkormányzata (7132 Bogyiszló, Kossuth Lajos utca 28.) képviseli: Tóth István polgármester
2.) Fácánkert Község Önkormányzata (7136 Fácánkert, Árpád utca 12.) képviseli: Orbán Zsolt polgármester
3.) Tolna Város Önkormányzata (7130 Tolna, Hősök tere 1.) képviseli: dr. Sümegi Zoltán polgármester
mint alapító tagok (együttesen és a továbbiakban, mint Tagok) „Önkormányzati Társulás BOGYISZLÓ - TOLNA - FÁCÁNKERT Ivóvízbázis-védelemének fejlesztéséért” néven létrehozott Önkormányzati Társulásuk társulási megállapodását az alábbiak szerint módosítják: .
1.) A helyi önkormányzatok társulásairól és együttműködésről szóló 1997. évi CXXXV. törvényben foglaltak szerint a társulási megállapodás I. pontja helyébe az alábbi rendelkezés lép: 

„I. A TÁRSULÁS NEVE, SZÉKHELYE, MŰKÖDÉSI TERÜLETE

A Társulás neve: Önkormányzati Társulás BOGYISZLÓ - TOLNA - FÁCÁNKERT Ivóvízbázis-védelemének fejlesztéséért

A Társulás rövidített neve: 
Ivóvízbázis-védelemi Önkormányzati Társulás

Székhelye: 
7130 Tolna, Hősök tere 1. 

Működési területe: a társult települések közigazgatási területe

A Társulás alapítói jogokkal felruházott irányító szerv: A társult önkormányzatok képviselő-testületei 
Törvényességi felügyeletet ellátó szerv: Tolna Megyei Kormányhivatal
A Társulás létrehozásáról rendelkező jogszabály (határozat) megnevezése, kelte, száma:

Tolna Város Önkormányzata Képviselő-testületének 306/2010. (XI.25.) Kt. határozata

Bogyiszló Község Önkormányzatának Képviselő-testületének 66/2010. (XI.29) Kt. határozata

Fácánkert Község Önkormányzatának Képviselő-testületének 118/2010. (XI. 04.) Kt. határozata

A Társulási Tanács elnökét a Társulási Tanács tagjai választják a Ttv.12.§-a szerint.”

2.) A társulási megállapodás III. pontja helyébe az alábbi rendelkezés lép:

„III. A TÁRSULÁS JOGÁLLÁSA

A Ttv. 9. §-ában foglalt rendelkezése alapján, a Társulás jogi személyiséggel nem rendelkező önkormányzati társulás.

A Társulás szellemi, fizikai támogató, ezen belül különösen a Társulás gazdálkodási, pénzügyi-gazdasági feladatait Tolna Város Önkormányzata Polgármesteri Hivatala, mint önállóan működő és gazdálkodó költségvetési szerv látja el.

A Társulás, a projekt végrehajtása során, a társult önkormányzatok, a KEOP projekt közös kedvezményezettjeinek megbízásából, a projekt lebonyolításáért felelős projektgazdaként jár el.”

3.) A társulási megállapodás VI. pontja helyébe az alábbi rendelkezés lép:

„VI. A TÁRSULÁS GAZDÁLKODÁSA, VAGYONA

A Társulás pénzeszközeit Tolna Város Önkormányzata (a székhely önkormányzat) által meghatározott hitelintézetnél nyitott bankszámlán kezeli. Más hitelintézetnél bankszámlát nem nyithat. 

Hitelintézet megnevezése:

Bankszámlaszám:  

A Társulás gazdálkodására az Áht., az Ámr., a Számv.tv., továbbá az államháztartás szervezetei beszámolási és könyvvezetési sajátosságairól szóló 249/2000.(XII.24.) Korm. rendelet – továbbiakban Áhsz. – előírásai alkalmazandók.

A Társulás operatív pénzügyi feladatait Tolna Város Önkormányzatának Polgármesteri Hivatala látja el. 

A társulás elnöke a költségvetés végrehajtásáról köteles évente kimutatást készíteni, és azt a tagok rendelkezésére bocsátani.

A társulás vagyona a tulajdonából és a társulást megillető vagyoni értékű jogokból áll. 

A tagi önkormányzatok társulásba bevitt/átadott vagy a társulás tevékenysége folytán képződött vagyonát a társulás vagyonaként kell nyilvántartani, a vagyonszaporulat is a társulást illeti meg. 

A társulás megszűnése, felmondás vagy kizárás esetén a tagok egymással elszámolni kötelesek a Ttv. 8.§ (4) bekezdés g) pontja alapján. 

A társulás működésének, fejlesztésének forrásai:

A társulás bevételét képezik a társulás által pályázott nemzetközi, illetve hazai támogatások, mely támogatási összegeket – a tagok megállapodása és a vonatkozó előírások alapján- csak a társulás céljainak megvalósítására lehet felhasználni. 

Abban az esetben, ha a társulás működési költségei előre láthatóan meghaladják a rendelkezésre álló összeget, a Társulási Tanács, a társulásban részt vevő önkormányzatok képviselő-testületei mindegyikének egybehangzó döntése esetén, a működési hozzájárulás mértékének emelését határozhatja el.

Természetes és jogi személyek felajánlásai, hozzájárulásai, egyéb pályázati bevételek.”
4.) A társulási megállapodás IX. pontjának bevezető rendelkezése helyébe az alábbi rendelkezés lép:

„IX. BELSŐ SZERVEZETI RENDSZER

Tagok jelen Társulási Megállapodás aláírásával egyidejűleg az alábbi szervezeti rendszerben állapodnak meg:

Szervezeti rendszer:

1. Társulási Tanács

2. Társulási Tanács Elnöke,

3. Felügyelő Bizottság

4. Pénzügyi lebonyolító szervezet (Tolna Város Önkormányzatának Polgármesteri Hivatala)
Tagok elfogadják, hogy a KEOP projekt támogatási kérelmezési eljárásért, valamint a projekt végrehajtásáért felelős szervezetként Tolna Város Önkormányzata el.”
5.) A társulási megállapodás IX. pontjának bevezető rendelkezése helyébe az alábbi rendelkezés lép:

„IX.3 Pénzügyi lebonyolító szervezet

A társulás Tolna Város Önkormányzatának Polgármesteri Hivatalát bízza meg a pénzügyi lebonyolító szervezet feladatainak ellátásával. A pénzügyi lebonyolító szervezet gondoskodik a társulás számlavezetéséről. 

Ellátja a társulás adminisztrációját és a pénzügyi-gazdálkodási feladatokat.

Összeállítja a társulás működésének költségeit is tartalmazó költségvetést és a költségvetés végrehajtásáról szóló beszámolót.

Amennyiben valamely társulási tag pénzügyi hozzájárulási kötelezettségének teljesítését illetően 15 napot meghaladó késedelembe esik, és a pénzügyi lebonyolító szervezet egyszeri, írásbeli felszólításának kézbesítésétől számított 15 napon belül sem egyenlíti ki tartozását, Tolna Város Önkormányzata ez utóbbi határidő eredménytelen elteltét követő 10 napon belül jogosult és köteles a követelést jelen megállapodás 2. számú mellékletét képező felhatalmazó nyilatkozat alapján azonnal beszedési megbízással érvényesíteni. Az azonnali beszedési megbízás eredménytelensége esetén a társulás a követelést bírósági úton érvényesíti. 

Tagok vállalják, hogy fenti felhatalmazó nyilatkozatot a jelen megállapodás 2. számú mellékletében szereplő tartalommal számlavezető pénzintézetüknél megteszik és azt a társulás felé a nyilatkozat egy eredeti példányának megküldésével igazolják jelen- valamennyi tagönkormányzat által aláírt- megállapodás kézbesítésétől számított 8 napon belül.”
6.) A társulási megállapodás 2. számú melléklete helyébe jelen módosítás 1. számú mellékelte lép.

7.) A megállapodás jelen módosítással nem érintett pontjai változatlanul hatályban maradnak. A felek a megállapodás módosítással nem érintett pontjaira az Ötv., a Ttv., a térség/régió egészséges ivóvízellátásnak biztosítása/közműves szennyvízelvezetési és –tisztítási/hulladékgazdálkodási feladatainak korszerű, hatékonyabb és célszerűbb megoldása érdekében, a 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII. 28.) MeHVM-PM együttes rendelet rendelkezéseit tekintik irányadónak.

A felek jelen társulási megállapodás-módosítást elolvasták, és tartalmának megismerését és értelmezését követően a tagönkormányzatok képviselő-testületeinek képviselői – mint akaratukkal mindenben megegyezőt- saját kezű aláírásukkal látják el.   

Tolna, 2011. ……………………….
……………………………………..



dr. Sümegi Zoltán
  Tolna Város Polgármestere
…………………………………….



……………………………………


   Tóth István





   Orbán Zsolt

  Bogyiszló Község Polgármestere

    Fácánkert Község Polgármestere

1. számú melléklet
FELHATALMAZÁS

………………………………….

A hitelintézet neve és címe

A Tolnán, ………év ……………………hó ………………..napján kelt „Önkormányzati Társulás BOGYISZLÓ - TOLNA - FÁCÁNKERT Ivóvízbázis-védelemének fejlesztéséért” társulást létrehozó társulási megállapodás VIII/5 pontja alapján ……………………….…………....... Önkormányzata (………  ……………………………………………………………., ………………...u………..sz., , képviseli…………………………... polgármester), felhatalmazza Tolna Város Önkormányzatát (7130 Tolna, Hősök tere 1.., képviseli dr. Sümegi Zoltán polgármester). mint jogosultat, hogy a társulási megállapodásból eredő lejárt követelését a (az) ……………………………………......................................... -nál/nél vezetett ………………………………….. pénzforgalmi jelzőszámú számlája terhére külön engedély, vagy nyilatkozat nélkül azonnali beszedési megbízással érvényesíthesse a Ptk. szerinti elévülési határidőn belül.

A számlatulajdonos kötelezettséget vállal arra, hogy amennyiben a fenti számlát megszűnteti, új számlát nyit, erről a tényről és annak adatairól Tolna Város Önkormányzatát írásban tájékoztatja, továbbá az új számlára új felhatalmazást nyújt be a hitelintézet felé.
Jelen felhatalmazás visszavonásig érvényes, mely visszavonás a számlatulajdonos és az azonnali beszedési megbízás jogosultjának közösen tett nyilatkozatával lehetséges.

Kelt: ………………………………., …………év ……………………hó …….. nap





…………………………………………………………….





A számlatulajdonos cégszerű aláírása és bélyegzője

Záradék:

A felhatalmazást nyilvántartásba vettük, és vállaljuk, hogy azonnali beszedési megbízás visszavonása csak a számlatulajdonos és a jogosult közösen tett nyilatkozatával történhet.





………………………………………………………………





A hitelintézet cégszerű aláírása és bélyegzője

